Ċerna kbira ħalliet bla kliem grupp ta’ sajjieda li aktar kmieni dan ix-xahar belgħet kelb il-baħar f’gidma waħda fl-ibħra barra minn Florida. Vidjo li ttella’ fuq YouTube tal-qabda juri lis-sajjieda jaqbdu kelb il-baħar ‘il barra mill-kosta ta’ Bonita Springs fi Florida meta f’tebqa t’għajn il-ħuta tat is-salt, fetħet ħalqha u belgħet f’gidma waħda lill-kelb il-baħar. Ma setax jonqos li fi tmiem il-filmat, is-sajjieda jidhru bilqiegħda bla kliem u jiċċajtaw dwar il-mod sorprendenti li n-natura ssegwi l-kors tagħha. Il-vidjo li ttella’ fid-19 ta’ Awwissu kellu ftit anqas minn 18-il miljun hit.